**ΛΟΥΣΙΜΟ**

Το λούσιμο είναι μια εργασία που πρέπει να εκτελεστεί σωστά και ευσυνείδητα για να κερδίσει ο κομμωτής από την αρχή την εμπιστοσύνη του πελάτη. Το σωστό λούσιμο αποτελεί προϋπόθεση για την επιτυχία των υπόλοιπων κομμωτικών εργασιών , είναι μέσο περιποίησης και ποιοτικής βελτίωσης των μαλλιών και συμβάλλει σημαντικά στην ομαλή λειτουργία του δέρματος της κεφαλής.

**Ο κύριος σκοπός του λουσίματος** είναι ο καθαρισμός του δέρματος και των μαλλιών δηλαδή:

-να απομακρύνει τη βρωμιά και τη λιπαρότητα του δέρματος

-τις εκκρίσεις του ιδρώτα και να απομακρύνει τα νεκρά κύτταρα του δέρματος (πιτυρίδα)

Για να επιλέξουμε το κατάλληλο σαμπουάν θα πρέπει να κάνουμε διάγνωση δέρματος και μαλλιών (λιπαρά , ξηρά , πιτυρίδα, ευαίσθητα , βαμμένα)

Στην κομμωτική δεν υπάρχουν προϊόντα τελείως ουδέτερα ως προς τις συνέπειες και τις επιπτώσεις τους πάνω στα μαλλιά και το δέρμα.

Ακόμα και το πιο απλό σαμπουάν περιέχει:

-κάποιο υλικό διάσπασης

-κάποιο συντηρητικό

-άλλα συνθετικά όπως φαρμακευτική ουσία ,θειάφι ,λανολίνη, πίσσα παράγωγα ή ουσίες φυτών χρωστική και αρωματική ουσία.

Κάθε σαμπουάν έχει τη δική του σύνθεση και το δικό του χημικό χαρακτήρα ,δηλαδή το δικό του PH (υδρογονική ισχύς).

**Οι απαιτήσεις για την επιλογή ενός σαμπουάν είναι:**

**1.**πρέπει να καθαρίζει τα μαλλιά και το δέρμα από τη λιπαρότητα τα απορρίμματα και τη σκόνη.

2.πρέπει να δρά αποτελεσματικά σε σκληρό και μαλακό νερό.

3.να μην ερεθίζει το δέρμα και τα μάτια .

4.να αφήνει τα μαλλιά και το δέρμα στη φυσική τους κατάσταση .

***Το νερό:*** Για ένα καλό λούσιμο ο κομμωτής πρέπει να γνωρίζει τον τύπο νερού που χρησιμοποιεί .Υπάρχουν δύο τύποι νερό ,μαλακό και σκληρό.

***Μαλακό νερό:*** είναι το νερό της βροχής ή το νερό που γίνεται μαλακό με διάφορα χημικά μέσα και περιέχει πολύ μικρές ποσότητες αλάτων .Το μαλακό νερό εύκολα σαπουνάδα.

***Σκληρό νερό:*** είναι αυτό που περιέχει πολλά άλατα και δεν κάνουν σαπουνάδα .(νησιά ,παραθαλάσσιες περιοχές)

Τα σαμπουάν ανάλογα με την σύσταση τους είναι τριών βασικών τύπων:

1.Σαμπουάν με σαπούνι

2.Σαμπουάν χωρίς σαπούνι

3.Σαμπουάν σε κρέμα

***Το σαμπουάν με σαπούνι*** έχουν αλκαλικό χαρακτήρα όταν χρησιμοποιούνται αφήνουν πάνω τα μαλλιά ένα ίζημα που δεν διαλύεται.

***Τα σαμπουάν χωρίς σαπούνι*** όταν χρησιμοποιούνται συχνά κάνουν τα μαλλιά πιο απορροφητικά και συχνά ξηραίνουν το δέρμα. Ο χαρακτήρας τους είναι συνήθως ουδέτερος προς αλκαλικός.

***Σαμπουάν σε κρέμα*** είναι συνήθως όξινης αντίδρασης και χρησιμοποιείται μετά από περμανάντ και βαφές.

***Ιατρικά σαμπουάν*** τα οποία περιέχουν ειδικά συστατικά όπως φαινόλη πίσσα θειάφι πρέπει να χρησιμοποιούνται μετά από συνταγή γιατρού και οι οδηγίες χρήσεως να τηρούνται αυστηρά .Το κάθε είδος σαμπουάν πρέπει να χρησιμοποιείται μόνο για την αντιμετώπιση του προβλήματος για το οποίο προορίζεται .Διακρίνουμε έτσι σαμπουάν για ξηρά μαλλιά δέρμα με πιτυρίδα και κανονική λιπαρότητα ,δέρμα με αυξημένη λιπαρότητα ,ευαίσθητο δέρμα κ.α

**ΤΡΟΠΟΣ ΛΟΥΣΙΜΑΤΟΣ**

-Βουρτσίζουμε τα μαλλιά σχολαστικά ώστε να αφαιρέσουμε σκόνες ,λάκ , ζελέ κ.α

-Τοποθετούμε μια πετσέτα γύρω από τον αυχένα , γυρνώντας την μέσα στο γιακά .

-Σωστή και άνετη «τοποθέτηση» του πελάτη στο λουτήρα

-Βρέξιμο των μαλλιών, ρυθμίζουμε την θερμοκρασία του νερού , ώστε να είναι ανεκτή στον πελάτη. (χωρίς να βρέξουμε τον πελάτη)

-Απλώνουμε σαμπουάν σε όλο το κεφάλι το αφροποιούμε και με τις ψίχες των δακτύλων μας αρχίζουμε να κάνουμε μασάζ σε όλο το κεφάλι με γρήγορες και ανάλαφρες κινήσεις . Με το ανάλαφρο αυτό το μασάζ.

-Ηρεμεί το νευρικό σύστημα του δέρματος

-Αποκαθίσταται η ομαλή λειτουργία των σμηγματογόνων αδένων

-Ανακουφίζεται ο λουόμενος

-Ελαστικοποιούνται οι ιστοί και τα κύτταρά τους

-Ενεργοποιούνται τα αδρανή κύτταρα

**-**Καλύτερη κυκλοφορία του αίματος στο δέρμα της κεφαλής

-Βελτιώνεται η λειτουργία της ανταλλαγής της ύλης (νεκρά κύτταρα)

-Ξεβγάζουμε τα μαλλιά

-Επαναλαμβάνουμε την διαδικασία με το σαμπουάν

-Ξεβγάζουμε πολύ καλά τα μαλλιά και αν χρειαστεί χρησιμοποιούμε γαλάκτωμα το οποίο ξεβγάζουμε πάρα πολύ καλά